# metadata.dc.description.abstract[].value
Els primers auxilis (PA) són l'atenció inicial prestada en cas de malaltia aguda o lesió que es presenta de manera sobtada, i que pot ser iniciada per qualsevol persona (proveïdor) en qualsevol situació incloent-hi l'autocura. Els objectius dels primers auxilis són preservar la vida, alleujar el patiment, prevenir noves malalties o lesions i promoure la recuperació. Les primeres guies del Consell Europeu de Ressuscitació (ERC) sobre PA van aparèixer l'any 2015, i el Comitè d'RCP de la Societat Catalana de Pediatria (CRCPSCP) les va difondre a través de Pediatria Catalana. En aquell article es donava també a conèixer la història del desenvolupament dels PA. El canvi que ha significat la introducció del concepte de suport vital ha comportat que els últims anys els PA siguin considerats un tema important també per als professionals sanitaris. En aquest sentit, les guies pediàtriques ERC 2021 ressalten la importància que té la identificació i el maneig precoç de l'infant críticament malalt o lesionat i el coneixement que en tinguin els proveïdors de PA. En aquest informe es presenten les recomanacions 2021 de l'ERC referents als PA, sobre la base de la revisió de l'ILCOR, amb vint temes relacionats amb emergències, mèdiques i traumàtiques

# metadata.dc.rights[].value
(c) Societat Catalana de Pediatria, 2021

# metadata.dc.source[].value
Articles publicats en revistes (Infermeria Fonamental i Clínica)